โยชิฮารุ ฮาบุ ในงานอินเตอร์เนชันแนลโชงิฟอรัม 2011
**โยชิฮารุ ฮาบุ**, เอฟเอ็ม (ญี่ปุ่น: 羽生善治; อักษรโรมัน: *Yoshiharu Habu*; 27 กันยายน ค.ศ. 1970 – ) เป็นผู้เล่นหมากรุกญี่ปุ่นระดับอาชีพ และเป็นผู้เล่นหมากรุกสากลระดับมาสเตอร์ เขาเรียนหมากรุกญี่ปุ่นภายใต้การฝึกสอนโดยทัตสึยะ ฟูตากามิ (二上達也)

ชีวิตในวัยเด็ก
--------------

โยชิฮารุ ฮาบุ เกิดในโทโกโรซาวะ จังหวัดไซตามะ ในปี ค.ศ. 1970 และได้ย้ายไปฮาจิโอจิ กรุงโตเกียวก่อนที่จะเข้าโรงเรียนอนุบาล ฮาบุได้พบกับหมากรุกญี่ปุ่นเป็นครั้งแรกเมื่อเข้าเรียนประถมศึกษาปีแรกเมื่อเพื่อนของเขาได้สอนวิธีการเดินหมากแต่ละตัว เขาเริ่มหลงไหลในเกมนี้โดยแม่ของเขาได้ส่งเข้าแข่งขันหมากรุกญี่ปุ่น ซึ่งจัดขึ้นที่สโมสรหมากรุกญี่ปุ่นฮาจิโอจิในฤดูร้อนเมื่อปี ค.ศ. 1978 แม้ว่าฮาบุจะเป็นฝ่ายตกรอบอุ่นเครื่องด้วยผลการแข่ง ชนะ 1 แพ้ 2 แต่พ่อแม่ของเขาก็พาไปยังสโมสรหมากรุกญี่ปุ่นทุกสุดสัปดาห์นับตั้งแต่เดือนตุลาคม ค.ศ. 1978 ฮาบุสามารถพัฒนาฝีมือให้ดีขึ้นได้อย่างรวดเร็ว จนเขาได้รับการเลื่อนตำแหน่งเป็นมือสมัครเล่น 5 ดั้งในเดือนตุลาคม ค.ศ. 1981 ขณะที่มีอายุได้ 11 ปี

ในระหว่างวันที่โรงเรียนประถมศึกษาของเขา ฮาบุได้มีส่วนร่วมในการแข่งขันหมากรุกญี่ปุ่นระดับภูมิภาคและระดับประเทศอย่างสม่ำเสมอของรุ่นเด็กเป็นส่วนใหญ่ ในการแข่งขันเหล่านี้ ฮาบุได้แข่งกับเด็กวัยเดียวกันหลายคนที่จะกลายเป็นผู้เล่นระดับอาชีพในภายหลัง ซึ่งประกอบด้วย โทชิยูกิ โมริอูจิ (森内俊之), ยาซูมิตสึ ซาโต (佐藤康光) และมานาบุ เซ็นซากิ (先崎学) โดยผู้เล่นที่เกิดในช่วงปี ค.ศ. 1970 เหล่านั้น เป็นที่รู้จักกันในฐานะ "รุ่นฮาบุ" ไม่เพียงเพราะพวกเขาเกิดในปีเดียวกัน หากแต่พวกเขายังเป็นผู้เล่นที่ประสบความสำเร็จอย่างโดดเด่น

ในเดือนในกรกฎาคม ค.ศ. 1981 ฮาบุผ่านการคัดเลือกเข้าสู่การแข่งขันเมจินมือสมัครเล่น ในฐานะที่เป็นผู้แข่งขันที่อายุน้อยที่สุดเท่าที่เคยมีมาของตัวแทนชานเมืองโตเกียว และชนะการแข่งขันสำหรับนักเรียนชั้นประถมสี่รายการในเดือนสิงหาคมตามมา ส่วนในเดือนเมษายน ค.ศ. 1982 ฮาบุชนะการแข่งขันเมจินโรงเรียนประถม ครั้งที่ 7 (小学生将棋名人戦) เขาได้แสดงถึงความปรารถนาของเขาที่จะเป็นผู้เล่นมืออาชีพ และขอคำแนะนำจากคัตสึยาซุ นากาจิมะ ผู้เป็นเจ้าของชมรมหมากรุกญี่ปุ่นฮาจิโอจิและเป็นนักเรียนของทัตสึยะ ฟูตากามิ โดยฮาบุได้สมัครเรียนที่โรงเรียนฝึกอบรมเด็กฝึกงานมืออาชีพ (奨励会) ในฐานะเป็นนักเรียนของฟูตากามิ และได้รับการยอมรับในฐานะสมาชิกคนต่อมาในปี ค.ศ. 1982

ชีวิตส่วนตัว
------------

ในเดือนมีนาคม ค.ศ. 1996 ฮาบุได้แต่งงานกับนักแสดงและนักร้องหญิงที่ชื่อริเอะ ฮาตาดะ (畠田理恵) ที่ศาลเจ้าฮาโตโนโมริฮาจิมัง ในเซ็นดางายะ กรุงโตเกียว ซึ่งอยู่ไม่ไกลจากสำนักงานใหญ่ของสมาคมหมากรุกญี่ปุ่นแห่งประเทศญี่ปุ่น ทั้งสองได้พบกันครั้งแรกในเดือนกันยายน ค.ศ. 1994 และประกาศหมั้นอย่างเป็นทางการในเดือนกรกฎาคม ค.ศ. 1995 มีรายงานว่ามีเจ้าหน้าที่ตำรวจถึง 80 นายได้รับมอบหมายให้คุ้มกันพิธี เนื่องจากทั้งสองเป็นบุคคลที่มีชื่อเสียง ครั้นในปี ค.ศ. 2012 พวกเขาก็มีลูกสาวด้วยกันสองคน นอกจากนี้ เขายังเป็นหนึ่งในผู้เล่นหมากรุกสากลที่ดีที่สุดในประเทศญี่ปุ่น กับระดับอีโลที่ระดับ 2,415 (ในเดือนกุมภาพันธ์ ค.ศ. 2014)

วิดีโอเกม
---------

* *ฮาบูเมจินโนโอโมชิโรโชงิ* - วิดีโอเกมซูเปอร์ฟามิคอม
* *ไซเกียวฮาบูโชงิ* - วิดีโอเกมนินเท็นโด 64
* *ฮาบูโยชิฮารูโชงิเดกิตาเอรุ: เค็ตสึดันเรียวกุ ดีเอส* - วิดีโอเกมนินเท็นโด ดีเอส
* *ไอฮาบุโชงิ* - ไอโฟน/ไอพอด

อ้างอิง
-------

1. 1 2  炬口, 勝弘 (April 1996). "Habu Yoshiharu, Oidachi no Ki" 羽生善治、生い立ちの記. *将棋世界［4月臨時増刊号］七冠王、羽生善治* (ภาษาญี่ปุ่น). 日本将棋連盟 (Japan Shogi Association): 168–175.
2. 1 2  Thakrar, Raju (7 January 2007). "Yoshiharu Habu: Japan's king of the board". *Japan Times*. Tokyo, Japan. สืบค้นเมื่อ 28 May 2014.
3. ↑  Ito, Karin; Nakamura, Taichi (12 April 2015). "Shōgi Fōkasu Tokushū: Shōgakusei Meijinsen Yonjūneni" 将棋フォーカス 特集: 小学生名人戦40年 [Shogi Focus Feature: Grade School Meijin 40 Years]. (ภาษาญี่ปุ่น). เหตุการณ์เกิดขึ้นที่ 19:22. NHK-E. คลังข้อมูลเก่าเก็บจากแหล่งเดิมเมื่อ 2021-11-21. สืบค้นเมื่อ 13 April 2015. `{{cite episode}}`: `|series=` ไม่มีหรือว่างเปล่า (help)
4. ↑  "The Girl Who Hopes to Become a Professional Shogi Player". Kids Web Japan. December 2004. สืบค้นเมื่อ 27 May 2014.
5. ↑  "Keisatsukan Hachijūnin no Genkeitaisei no Naka de Habu Yoshiharu to Hatada Rie ga Kyoshiki" 警察官80人の厳戒態勢の中で羽生善治と畠田理恵が挙式 [Yoshiharu Habu and Rie Hatada's wedding ceremony strictly guarded by 80 police officers]. *Nikkan Gendai* (ภาษาญี่ปุ่น). Kodansha. 29 November 2013. สืบค้นเมื่อ 14 April 2015.
6. ↑  "Rating Progress Chart: Habu, Yoshiharu (JPN)". World Chess Federation (FIDE). สืบค้นเมื่อ 28 May 2014.
7. ↑  "When a shogi champion turns to chess". ChessBase GmbH. 17 May 2002. สืบค้นเมื่อ 28 May 2014.

แหล่งข้อมูลอื่น
---------------


คอมมอนส์ มีภาพและสื่อเกี่ยวกับ:  
**โยชิฮารุ ฮาบุ**

* แม่แบบ:Fide